1. ΝΟΜΟΣ υπ’ αριθ. 113 της 14/20 Αυγ. 1975 (ΦΕΚ Α΄ 172) Περί παροχής υγειονομικής περιθάλψεως εις τους σπουδαστάς των Σχολών αρμοδιότητος Υπουργείου Εθνικής Παιδείας και Θρησκευμάτων. Άρθρ.1.-1.Το Δημόσιον παρέχει υγειονομικήν περίθαλψιν των σπουδαστών: α)Των Δημοσίων Παιδαγωγικών Ακαδημιών του Κράτους και των Παιδαγωγικών Ακαδημιών της Φιλεκπαιδευτικής Εταιρείας, β)των Σχολών Νηπιαγωγών, γ)των Ανωτάτων Σχολών Οικιακής Οικονομίας, δ)της Εθνικής Ακαδημίας Σωματικής Αγωγής, ως και του Παραρτήματος αυτής εν Θεσσαλονίκη, ε)των Εκκλησιαστικών Ακαδημιών (Αθωνιάδος Εκκλησιαστικής Ακαδημίας, Ιεροδιδασκαλείου Βελλάς, Ανωτέρας Εκκλησιαστικής Σχολής Θεσσαλονίκης κλπ.), ς)των Ανωτέρων Ιερατικών Σχολών (Ριζαρείου, Θεσσαλονίκης, Αθηνών κλπ.), ζ)των Ανωτέρων Σχολών των ΚΑΤΕ και των λοιπών Δημοσίων Ανωτέρων Τεχνικών Σχολών, η)της Παιδαγωγικής Τεχνικής Σχολής και της Ανωτέρας Σχολής Εκπαιδευτικών Τεχνολόγων Μηχανικών της ΣΕΛΕΤΕ, θ)της Ανωτέρας Σχολής Τεχνολόγων Μηχανικών του Σιβιτανιδείου Ιδρύματος και ι)των λοιπών Ανωτέρων Σχολών Ν.Π.Δ.Δ. ισοτίμων προς τας Δημοσίας. 2.Της κατά την προηγουμένην παράγραφον παρεχομένης υγειονομικής περιθάλψεως δικαιούνται και τα εκ νομίμου γάμου τέκνα, εφ’ όσον αμφότεροι οι γονείς αυτών τυγχάνουν σπουδασταί εις τας ως άνω Σχολάς, ή ο έτερος τούτων φοιτά εις ετέραν Ανωτέραν ή Ανωτάτην Σχολήν ή απεβίωσεν. Άρθρ.2.-Το είδος, η έκτασις και η διάρκεια της παρεχομένης υγειονομικής περιθάλψεως εις τους κατά το προηγούμενον άρθρον δικαιούχους εις την ημεδαπήν, αι προϋποθέσεις, ο τρόπος, η διαδικασία και το ύψος των αναγνωριζομένων δαπανών ταύτης ως και πάσα συναφής λεπτομέρεια ρυθμίζονται δια κοινής αποφάσεως των Υπουργών Εθνικής Παιδείας και Θρησκευμάτων και Κοινωνικών Υπηρεσίων. Άρθρ.3.-1.Αρμόδιος φορεύς δια την εφαρμογήν του παρόντος Νόμου και την άσκησιν εποπτείας επί της λειτουργίας του θεσμού της υγειονομικής περιθάλψεως των σπουδαστών των εν άρθρ. 1 του παρόντος Σχολών ορίζεται το Υπουργείον Εθνικής Παιδείας και Θρησκευμάτων, εις τον προϋπολογισμόν του οποίου εγγράφονται αι αναγκαίαι πιστώσεις προς αντιμετώπισιν των δαπανών παροχής της υγειονομικής περιθάλψεως, αίτινες μεταβιβάζονται δια του παρόντος νόμου. Άρθρ.4.-1.Της κατά το άρθρ. 1 παρεχομένης υγειονομικής περιθάλψεως εξαιρούνται οι σπουδασταί οι ησφαλισμένοι αμέσως ή εμμέσως εις έτερον ασφαλιστικόν φορέα. 2.Τα εν τη προηγουμένη παραγράφω πρόσωπα δικαιούνται συμπληρώσεως της περιθάλψεως εις βάρος του Δημοσίου εις ην περίπτωσιν η υπό των Ασφαλιστικών φορέων, παρεχομένη αυτοίς περίθαλψις υπολείπεται της καθορισθησομένης, υπό της κατ’ εξουσιοδότησιν του άρθρ. 2 του παρόντος κοινής αποφάσεως, τοιαύτης. 